Kui rääkida Avatarist lähemalt, siis mitte kuidagi ei saa mööda vapustavast maailmast, mille arvutivõlurid on loonud. Kui enne filmi näidati eelvaadet "Ookeanimaailm 3D" filmist, siis päriselu ei kannata võrdlustki sellega, mis Cameroni käe all on loodud. Kõik taimed mis kinoekraanilt vastu vaatavad on uskumatult reaalsed ja panid vähemalt minu küll lootma, et nad kusagil kosmoseavarustes võisid ka päriselt eksisteerida. Pandora näol on loodud unenäomaailm, kus elavad maagilised  elukad. Seda on varemgi proovitud kinolinal luua: näiteks Mos Eisley baari esimesest "Tähesõdade" filmist, kuid kui sinna oli kokku topitud võimalikult suur hulk erinevaid tulnukaid lihtsalt effekti pärast, siis "Avatari" liigirohkus tundub loomulik. Lisaks on Na'videl võime läbi oma juuksepatside teiste Pandore elukate ja ka taimedega suhelda muutes nad loodusega sümbioosseks.